
Rīgā,


      18.10.2019.	Nr. 1.2-7/138
Uz 26.09.2019.	Nr. 36 §3 (VSS-940)
     
  Finanšu ministrijai



 Par likumprojektu "Grozījums Publiskas personas finanšu līdzekļu un mantas izšķērdēšanas novēršanas likumā" VSS-940

Pārresoru koordinācijas centrs (turpmāk – PKC) ir izskatījis Finanšu ministrijas (turpmāk – FM) izstrādāto likumprojektu “Grozījums Publiskas personas finanšu līdzekļu un mantas izšķērdēšanas novēršanas likumā " (VSS-940) (turpmāk – projekts), tā sākotnējās ietekmes novērtējuma ziņojumu (turpmāk – anotācija) un atbalsta projekta tālāku virzību, izsakot šādus iebildumus un priekšlikumus.

Iebildumi
1. Vēršam Jūsu uzmanību, ka PKC kompetencē ir valsts kapitālsabiedrību un valsts izšķirošajā ietekmē esošo kapitālsabiedrību pārraudzības jautājumi. PKC ir iespēja dažādu valsts kapitālsabiedrību dāvinājumu (ziedojumu) darījumus vērtēt kopsakarā, kā arī dāvinājumu (ziedojumu) atbilstību valsts kapitālsabiedrību vidēja termiņa darbības stratēģijai un ziedošanas politikai. Ņemot vērā minēto, PKC nevar atbalstīt piedāvāto likuma 11.panta 4.1 daļas redakciju, jo PKC kompetencē ir vien daļa no likuma 11.panta trešās daļas 1.punktā minētajām kapitālsabiedrībām un PKC saņem tikai valsts tiešā izšķirošā ietekmē esošu kapitālsabiedrību apstiprinātās vidēja termiņa darbības stratēģijas. 
Lūdzam arī anotācijas 2.punktā teikumu, kur skaidrota PKC kompetence, izteikt šādā redakcijā:
“PKC ir iespēja dažādu valsts kapitālsabiedrību dāvinājumu (ziedojumu) darījumus vērtēt kopsakarā un šādi savas kompetences ietvaros sekmēt lietderīgāku dāvinājumu (ziedojumu) izlietojumu.”.

2. [bookmark: _Hlk22012338]Ievērojot 1.punktā minēto, kā arī ņemot vērā, ka kapitālsabiedrības dāvinājumiem (ziedojumiem) novirzāmās summas apmērs ir tieši saistīts ar kapitālsabiedrības finanšu iespējām, kuras tiek plānotas kapitālsabiedrības vidēja termiņa darbības stratēģijā un ir saistītas ar kapitālsabiedrības vidēja termiņa darbības stratēģijas darbības periodā sasniedzamiem mērķiem, t.sk. investīcijām, kas saskaņota ar kapitāla daļu turētāju, aicinām izteikt likuma 11.panta otro daļu šādā redakcijā: 
“(2) Lēmumu par atsevišķa dāvinājuma (ziedojuma) piešķiršanu pieņem attiecīgās kapitālsabiedrības valde, ja:
1) [bookmark: _Hlk22012536]dāvinājuma (ziedojuma) summa un mērķis ir atbilstošs kapitālsabiedrības vidēja termiņa darbības stratēģijai un dāvinājumu (ziedojumu) politikai;
2) atsevišķā dāvinājuma (ziedojuma) summa nepārsniedz … euro un dāvināšana (ziedošana) nav paredzēta spēkā esošajā kapitālsabiedrības vidēja termiņa darbības stratēģijā.”

Izteikt likuma 11.panta trešās daļas sākuma daļu šādā redakcijā:
“Ja dāvinājuma (ziedojuma) summa un mērķis nav atbilstošs kapitālsabiedrības vidēja termiņa darbības stratēģijai un atsevišķa dāvinājuma (ziedojuma) summa pārsniedz … euro vai kalendārajā gadā veikto dāvinājumu (ziedojumu) kopsumma vienam dāvinājuma (ziedojuma) saņēmējam pārsniedz … euro, dāvinājumu (ziedojumu) drīkst piešķirt tikai ar:”.

Ņemot vērā dāvinājuma (ziedojuma) dokumentācijas sagatavošanā iesaistītos cilvēkresursus, lūdzam izvērtēt iespēju paaugstināt Publiskas personas finanšu līdzekļu un mantas izšķērdēšanas novēršanas likuma (turpmāk – likums) dāvinājuma (ziedojuma) 11.panta otrajā daļā noteikto 1500 euro slieksni, kad lēmumu par dāvinājumu (ziedojumu) var pieņemt kapitālsabiedrības izpildinstitūcija (valde).

3. No projekta nav viennozīmīgi secināms, kas ir “nozares ministrs”, piemēram, vai ar to jāsaprot ziedojumu saņemošās nozares (sports, izglītība, kultūra u.c.). Lūdzam projektu papildināt ar jēdziena “nozares ministrs” definīciju, kā arī raksturot, kā izpaudīsies nozares ministra piekrišana.

Priekšlikumi:

1. Ņemot vērā Komerclikuma 221.panta pirmajai daļai valde ir sabiedrības izpildinstitūcija, kura vada un pārstāv sabiedrību, lūdzam likuma 11.pantā lietoto vārdu “izpildinstitūcija” aizvietot ar vārdu “valde”, ja netiek ņemts vērā 2.iebildums.

2. Lūdzam izvērtēt 11.panta pirmajā daļā minēto kopējo dāvinājuma (ziedojuma) apmēru, nosakot to zemāku. PKC ierosina, to samazināt līdz 15%, no iepriekšējā pārskata gada peļņas, jo lielāka kapitālsabiedrības līdzekļu novirzīšana dāvinājumiem (ziedojumiem) var atstāt būtisku negatīvu ietekmi uz finanšu un nefinanšu mērķu izpildi.

